作者：姜夔
词牌/韵律：摸鱼儿

paragraphs: 向秋来、渐疏班扇，雨声时过金井。
堂虚已放新凉入，湘竹最宜敧枕。
闲记省。
又还是、斜河旧约今再整。
天风夜冷。
自织锦人归，乘槎客去，此意有谁领。
空赢得，今古三星炯炯。
银波相望千顷。
柳州老矣犹儿戏，瓜果为伊三请。
云路回。
漫说道、年年野鹊曾并影。
无人与问。
但浊酒相呼，疏帘自卷，微月照清饮。